hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en en hu de de en hu hu hu hu hu hu hu hu hu hu hu hu en
2011 egészségügyi kommunikációs szakembere és 2011 egészségügyi kommunikációs kampánya – CCO Magazin
A Nemzeti Egészségügyi és Egészségipari Kommunikációs Közhasznú Egyesület (NEEK) céljaként az egészségügy és az egészségipar (gyógyszer, gyógyászati segédeszköz és orvostechnikai eszközök stb. gyártói és forgalmazói) területén dolgozó marketing-, public relations-, reklám- és más szakembereknek az egészségügyre specializált együttműködését kívánja megvalósítani.
Fontosnak tartja, különösen az egészségügy jelenlegi helyzetében, hogy ezen szakterületek – együttműködve a szakágak oktatási, érdekvédelmi szervezeteivel – kerüljenek mind nagyobb súllyal figyelembe vételre a lakosság tájékoztatásában, új egészségügyi rendszerek kidolgozásában és bevezetésében. Lehetőségeik a hazai egészségügy helyzetének és állapotának részletes feltárásában való részvételtől, a rendszeres adatgyűjtésig és ismeretterjesztésig, prevenciós projektek kidolgozásában és megvalósításukban való részvételig, az oktatáson át bármit felölelhet.
Külön figyelmet kívánnak fordítani az Európai Unió, Egyesületük profiljába tartozó irányelveinek hazai összhangjára, a gyógyszerek, gyógyászati segédeszközök és
orvostechnikai eszközök ismertetése lehetőségeinek kibővítésére, kommunikálására. E célok elérése érdekében hirdette meg az Egyesület a kampányát, amelyre az előző évhez hasonlóan szép számú pályázat érkezett. A díjak ünnepélyes átadására a Marketing, public relations és reklám az egészségügyben XV. Országos Konferencián kerül sor. A díjakat Jóbai Zsolt, a NEEK elnöke adja át.
A 2012. február 16-17-én megrendezésre kerülő esemény az egészségügyi és egészségipari kommunikációs ágazat hagyományos seregszemléje, amelyet az eddigiek nyomdokain haladva az Egészségügy + Üzlet internetes portál rendez. A konferencián és a konferenciával lehetőséget kívánnak biztosítani ahhoz, hogy az egészségügy és az egészségipar területén dolgozó, a témakör iránt érdeklődő szakemberek közvetlenül is információkat és tájékoztatást kapjanak az őket érintő kérdésekről elméleti és gyakorlatorientált megközelítésben egyaránt.
Az elmúlt időszak jogszabályi változásai jelentős mértékben érintették a gyógyszertárakat. Ez az átalakulás a gazdasági környezet változásaival együtt hatással volt a patikai marketingre is. A korlátozások ellenére természetesen továbbra is van lehetőség aktív kommunikáció kifejtésére, modern technikák alkalmazására. Az egynapos ,,Marketing, public relations és reklám a patikákban” Szimpóziumon az elméleti és gyakorlati lehetőségek bemutatásával kívánnak segítséget nyújtani a napi munkához. A Konferencián 28, a Szimpóziumon további 8 előadás hangzik el a legváltozatosabb témákban.
Lapunk, a CCO Magazin a Marketing, public relations és reklám az egészségügyben XV. Országos Konferencia Médiatámogatója. Lapunk főszerkesztője, Barát Tamás, a konferencia nyitónapján előadást tart a CSR – a szervezetek társadalmi felelősségvállalása és a public relations összefüggése témájában. Az előadás rövid kivonatát az alábbiakban közöljük.
Az előadás power point prezentációja ide kattintva letölthető, megtekinthető.
FELELŐSSÉG – TÁRSADALMI FELELŐSSÉGVÁLLALÁS
(Az előadás rövid kivonata)
Manapság Magyarországon kommunikációs slágertéma a CSR – a Corporate Social Responsibility, avagy a szervezetek társadalmi felelősségvállalása témája. Időnként vagy rossz fordításban találkozhatunk a témával (vállalatok társadalmi felelősségvállalása), vagy hibás értelmezésben.
Az előadás, a témát a felelősség, a társadalmi felelősségvállalás aspektusából vizsgálja. Az előadás foglalkozik a témában használt fontosabb kifejezések (Felelősség, felelősségvállalás) értelmezésével.
Ma Magyarországon, a téves értelmezések eredete között számos ok megtalálható. Az egyik ilyen feltételezett ok, hogy a mai társadalmunk számos ponton, a kapitalizmus körülményei között még mindig feudális gondolkodásmódú, ezzel egyidejűleg szocialista elvárásokkal rendelkezik.
Egy példa erre a szemléletmódra az egészségügy huszonegyedik századi helyzete Magyarországon:
A hazai orvostársadalom egyértelműen feudális alapokon, a tekintélyelvek alapján működik, természetesen kapitalista – piaci – körülmények között, azonban a társadalom elvárásai a szocializmus eszméinek megfelelők.
Az elvárások szerint, az egészségügy legyen továbbra is mindenki számára ingyenesen elérhető, de a kórházak működjenek úgy, mint a nyereségorientált vállalatok, mindezt egy rendkívül hierarhizált – főnök, beosztott – alá, fölérendeltségi rendszerben, ahol csak a főnöknek, a professzornak lehet igaza.
Egy másik feltételezett ok, hogy Magyarországon ismét alkalmazzák a huszadik század közepén megismert és használt, demokratikusnak éppen nem mondható elvet: a személyi kultuszt és a hozzá tapadó kommunikációs technikát, az egyirányú kommunikációt, az agitációs propagandát.
A társadalmi felelősségvállalás jelentése: “A társadalmi felelősségvállalás, amikor a társadalomban sajátos helyzetük alapján elkülönült embercsoportok tudatosan vállalják fel döntéseik, cselekedeteik következményeit.”
A felelős társadalom alapvető jellemzője, hogy “a sajátos helyzetük alapján elkülönült embercsoportoknak és a csoportokat alkotó egyéneknek tudatosan kell döntéseket hozni, azonban ehhez elengedhetetlenül szükségük van a tényszerű tájékoztatásra és a folyamatos információcserére, mivel a következmények nemcsak egyéniek, de kollektívek is lesznek.”
Szoros, elválaszthatatlan kapcsolatban áll egymással, a szervezetek CSR szemléletmódja és annak kommunikációjának megszervezése, valamint a kapcsolatépítés a szervezet és annak belső és külső környezete között. Tehát a CSR és annak kommunikációja, a szervezeti belső és külső public relations funkció részeként épül be a szervezetek stratégiájába, életébe.  A szervezetek társadalmi felelősségvállalása a szervezeti kultúra részeként egy időben jelent szemlélet- és gondolkodásmódot, magatartásformát, tevékenységet, illetve kommunikációt. Ez pedig a szervezetektől megköve
teli az etikus viselkedés és üzletmenet kialakítását, az átláthatóságot és a különböző érdekcsoportok érdekeinek figyelembevételét.
A CSR kiemelt területe az emberi jogok minden kérdése ugyanúgy, mint a szervezetek belső élete, a humánerőforrás-menedzsment, a munkajogok és munkavédelem területe, az üzleti etika, a tisztességes verseny, a korrupció kiküszöbölése, az szervezeti átláthatóság, a környezet tudatos alakítása, illetve a helyi közösségek élete, valamint a szervezeteknek a non-profit, civil szférával tartott kapcsolata.
Számos vállalati szakember leszűkíti a CSR fogalmát az adományozás, a karitatív cselekedetek, illetve a szponzorálás témakörére. Pedig világosan kell látni, hogy a CSR nem azonos az adományozással, a mecenatúrával, a jótékonykodással, bár mindezek vitathatatlanul összefüggnek a CSR tevékenységgel.
Az előadás szerkesztett változata ide kattintva elolvasható.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin